Babelscape/SREDFM huggingface dataset:
Βρετανική Ανατολική Αφρική

Το Προτεκτοράτο της Ανατολικής Αφρικής "(East Africa Protectorate)", επίσης ευρύτερα γνωστό και ως η Βρετανική Ανατολική Αφρική "(British East Africa)", ήταν η περιοχή εντός των Αφρικανικών Μεγάλων Λιμνών "(African Great Lakes)", η οποία καταλάμβανε προχείρως την ίδια εδαφική έκταση όσο και η σημερινή Κένυα (περίπου 639.209 χλμ.² (246.800 μιλία²) από τις ακτές του Ινδικού Ωκεανού, στην ενδοχώρα, προς την Ουγκάντα και την Κοιλάδα του Μεγάλου Ρήγματος "(Great Rift Valley)". Παρόλο που μέρος της επικράτειας του Σουλτάνου της Ζανζιβάρης, στα τέλη του 19ου αιώνα, ελέγχονταν από τη Βρετανία· καλλιεργήθηκε από τα Βρετανικά εμπορικά συμφέροντα στην περιοχή τη δεκαετία του 1880 και παρέμεινε ένα προτεκτοράτο μέχρι το 1920 όταν έγινε η αποικία της Κένυα, σώθηκε μια παράκτια λωρίδα, πλάτους 16 χιλιομέτρων (10 μιλίων) η οποία έγινε το προτεκτοράτο της Κένυας.
Επιστολή προς Φιλιππησίους

Η Επιστολή προς Φιλιππησίους είναι ένα από τα 27 βιβλία της Καινής Διαθήκης, γραμμένη από τον απόστολο Παύλο. Χρόνος συγγραφής θεωρείται το 61 μ.Χ. κατά την διάρκεια της πρώτης φυλάκισης του στην Ρώμη. 

Ο Παύλος στέλνει την επιστολή αυτή σε μια εκκλησία που ο ίδιος είχε ιδρύσει, αυτή των Φιλίππων, και σε αρκετά σημεία είναι εμφανής η ψηλή θέση που κατείχε στην εκτίμησή του. Βασικά θέματα που ο Παύλος παρουσιάζει είναι δικαιοσύνη "εκ πίστεως" και η εσχατολογική ελπίδα.
Ιωάννης Βαλασόπουλος

Ο Ιωάννης Βαλασόπουλος ή Βαλασσόπουλος (1821-1888) ήταν Έλληνας πολιτικός του 19ου αιώνα. Ιατρός στο επάγγελμα, μπήκε στην πολιτική το 1856, έγινε δυο φορές υπουργός, το 1865 Οικονομικών και το 1874 Εκκλησιαστικών και Δημοσίας Εκπαιδεύσεως. Δύο χρόνια μετά, το 1876, καταδικάστηκε ως ένοχος χρηματισμού για την εκλογή τριών μητροπολιτών (στην υπόθεση των σιμωνιακών) οπότε και τελείωσε η πολιτική του σταδιοδρομία.
Αριστείδης Δαμαλάς

Λιθογραφία του Αριστείδη Δαμαλά από το περιοδικό [[Ποικίλη Στοά (περιοδικό)|Ποικίλη Στοά]] του 1884.
Ο Αριστείδης Δαμαλάς ήταν Έλληνας ηθοποιός του 19ου αιώνα.
Ωψ

Ο Ωψ (αρχ. "᾿Ώψ", γεν."Ὦπος") αναφέρεται από τον Όμηρο στην Οδύσσεια, ως πατέρας της Ευρύκλειας. Έδωσε την Ευρύκλεια στο Λαέρτη με αντάλλαγμα 20 βόδια. Ήταν γιος του Πεισήνορα.
Αλεξάντερ Κουζάνσκι

Ο Αλεξάντερ Κουζάνσκι (πολωνικά: "Alexander Kuzanski") ήταν Πολωνός ιατρός και αγωνιστής της Ελληνικής επανάστασης του 1821.
Νικόλαος Παπαμιχαλόπουλος

Ο Νικόλαος Παπαμιχαλόπουλος (27 Ιουλίου 1827 – 18 Αυγούστου 1888) ήταν Έλληνας πολιτικός του 19ου αιώνα από την Επίδαυρο Λιμηράς της Λακωνίας. Εκλεγόταν βουλευτής από το 1856 μέχρι το θάνατό του. Έγινε οκτώ φορές υπουργός στα υπουργεία δικαιοσύνης, εσωτερικών, οικονομικών και εκκλησιαστικών και παιδείας.
Third Day

Οι Third Day είναι Χριστιανικό ροκ συγκρότημα που δημιουργήθηκε την δεκαετία του 90 στην Τζόρτζια των Ηνωμένων Πολιτειών.

Έχουν κερδίσει τέσσερα βραβεία Γκράμι, ενώ το άλμπουμ τους "Revelation" που κυκλοφόρησε το 2008 έφτασε στο νούμερο 6 του Billboard 200. Το όνομα του συγκροτήματος στα ελληνικά σημαίνει "Τρίτη Ημέρα" και έχει να κάνει με την ανάσταση του Ιησού Χριστού από τους νεκρούς, την "τρίτη ημέρα" μετά την σταύρωσή του. Στις 19 Σεπτεμβρίου του 2009 το συγκρότημα μπήκε στο "Georgia Music Hall of Fame".
Επιστολή προς Κολοσσαείς

thumb|180px|right|Η πρώτη σελίδα της επιστολής, από το χειρόγραφο "Minuscule 321"
Η Επιστολή προς Κολοσσαείς είναι ένα από τα 27 βιβλία της Καινής Διαθήκης και μία απο τις 13 επιστολές που γράφτηκαν από τον απόστολο Παύλο. Χρόνος συγγραφής θεωρείται το 60 με 61 μ.Χ..

Η επιστολή γράφτηκε προς την εκκλησία των Κολοσσών, μιας πόλης της Φρυγίας. Ο Παύλος δεν γνώριζε προσωπικά τους χριστιανούς της τοπικής εκκλησίας. Σημαντική είναι η αναφορά του στην ελευθερία των χριστιανών (2:16-23).
Μαριάννα Καμπούρογλου

Η Μαριάννα Καμπούρογλου (Μαριάννα Σωτηριανού - Γέροντα) (1819 - 1890) ήταν Ελληνίδα λαογράφος.
Λατέρνα, φτώχεια και γαρύφαλλο

Το Λατέρνα, φτώχεια και γαρύφαλλο είναι ελληνική δραματική-κωμική ελληνική ταινία του 1957, σε παραγωγή Φίνος Φιλμ και σε σκηνοθεσία Αλέκου Σακελλάριου.
The Pacific

Το The Pacific είναι μια τηλεοπτική μίνι σειρά με θέμα τον Δεύτερο Παγκόσμιο Πόλεμο. Αποτελείται από δέκα μέρη. Παράχθηκε από τις εταιρείες HBO, Seven Network Australia, Playtone και DreamWorks. Έκανε πρεμιέρα στις ΗΠΑ στις 14 Μαρτίου 2010.

Το "The Pacific" είναι παρόμοιο με την μίνι σειρά του 2001 "Band of Brothers". Επικεντρώνεται στις ενέργειες του Σώματος Πεζοναυτών των ΗΠΑ στο Θέατρο Επιχειρήσεων του Ειρηνικού στο πλαίσιο του ευρύτερου Πολέμου του Ειρηνικού. Λαμβάνοντας υπόψη ότι το "Band of Brothers" ακολούθησε έναν λόχο πεζικού του Στρατού στο Ευρωπαϊκό Θέατρο, το "The Pacific" ακολουθεί τρεις πεζοναύτες (Γιουτζίν Σλετζ, Ρόμπερτ Λέκι και Τζον Μπάσιλον) σε ξεχωριστές επιχειρήσεις μάχης.

Στο "The Pacific" επικεφαλής ήταν ο Μπρους ΜακΚένα (συνδιευθυντής παραγωγός), ένας από τους κύριους συγγραφείς του "Band of Brothers". Ο Χιού Αμπρόουζ, ο γιος του συγγραφέα του "Band of Brothers" Στέφεν Αμπρόουζ, υπηρέτησε ως σύμβουλος του εγχειρήματος.
Νικόλαος Δικαίος

Ο Νικόλαος Δικαίος (; , 1822 - Αθήνα, 25 Ιανουαρίου 1889) ήταν Έλληνας πολιτικός του 19ου αιώνα.
Μεσιέ 4

Το Μεσιέ 4 (γνωστό και ως "M4" και "NGC 6121") είναι ένα σφαιρωτό σμήνος σε απόσταση περίπου 7.200 ετών φωτός στον αστερισμό Σκορπιό. Είναι από τα κοντινότερα σφαιρωτά σμήνη προς το Ηλιακό Σύστημα.

Το Μεσιέ 4 μπορεί να εντοπιστεί εύκολα μόνο 1,3° δυτικά του λαμπρού άστρου Αντάρη, λίγο νοτιότερα του Σίγμα Σκορπιού. Είναι εμφανές με κιάλια και με μικρά τηλεσκόπια. Αναλύεται εύκολα σε άστρα με τηλεσκόπια 10 εκατοστών, ενώ είναι εμφανής και η ράβδος. Σε εξαιρετικές συνθήκες είναι ορατό με γυμνό μάτι.
Μεσιέ 2

Το Μεσιέ 2 (γνωστό και ως "M2" και "NGC 7089") είναι ένα σφαιρωτό σμήνος σε απόσταση περίπου 37.500 ετών φωτός στον αστερισμό Υδροχόο, 5 μοίρες βόρεια του άστρου Βήτα Υδροχόου. 

Το Μεσιέ 2 κάτω από εξαιρετικά καλές συνθήκες είναι ορατό με γυμνό μάτι. Με κιάλια ή με μικρό τηλεσκόπιο αναγνωρίζεται ως μη αστρικό αντικείμενο. Απαιτούνται μεγάλα τηλεσκόπια για να αναλυθεί σε άστρα.
Πολεμική Πινακοθήκη της Αγίας Πετρούπολης

thumb|225px|right|Η Πολεμική Πινακοθήκη το 1862
Η Πολεμική Πινακοθήκη της Αγίας Πετρούπολης (ρωσ. Военная галерея) βρίσκεται στα Χειμερινά ανάκτορα στην Αγία Πετρούπολη, Ρωσία. Διαθέτει 322 πορτραίτα στρατηγών, οι οποία συμμετείχαν στον Πατριωτικό Πόλεμο του 1812. Τα πορτραίτα ζωγράφισε ο Τζορτζ Ντόου ("George Dawe"), μαζί με τους βοηθούς του, Αλεξάντερ Πολιάκοφ και Βίλχελμ Γκόλικε ("Wilhelm August Golike")

Ο χώρος όπου βρίσκεται η Πολεμική Πινακοθήκη της Αγίας Πετρούπολης δημιουργήθηκε χάρη στο αρχιτέκτονα Κάρλο Ρόσι. Η Πολεμική Πινακοθήκη άνοιξε στις 25 Δεκεμβρίου 1826.

Εκτός από τα πορτραίτα, το οποία σχεδίασαν ο Ντόου και οι βοηθοί του, υπήρχαν και πορτραίτα του Αλέξανδρου Α΄ και των συμμάχων του - τον Πρώσο βασιλιά Φρίντριχ Βίλχελμ Γ΄ και τον αυτοκράτορα της Αυστρίας Φραγκίσκο Β΄. Τα πορτραίτα του Αλέξανδρου και του Βίλχελμ σχεδιάστηκαν από τον Βερολινέζο Φραντς Κρούγκερ ενώ αυτό του Φραγκίσκου Β΄ από τον Ούγγρο καλλιτέχνη Πέτερ Κράφτομ.

Στην σοβιετική εποχή, στην πινακοθήκη προστέθηκαν άλλα τέσσερα πορτραίτα γρεναδιέρων, οι οποίοι δημιουργήθηκαν το 1827, για την προστασία των σπιτιών των βετεράνων του Πατριωτικού Πολέμου του 1812. Αργότερα, προστέθηκαν δύο σχέδια του Πέτερ φον Χες ("Peter von Hess"):
Μεσιέ 5

Το Μεσιέ 5 (γνωστό και ως M5 και NGC 5904) είναι ένα σφαιρωτό σμήνος σε απόσταση περίπου 24.500 ετών φωτός στον αστερισμό Όφι. Δεν πρέπει συγχέεται με το πολύ αμυδρότερο και μακρινότερο σφαιρωτό σμήνος Πάλομαρ 5, το οποίο βρίσκεται σε αυτή την περιοχή του ουρανού.

Το Μεσιέ 5 είναι ορατό με γυμνό μάτι σε εξαιρετικές συνθήκες κοντά στον αστέρα 5 Όφεως σαν αχνό άστρο. Με κιάλια ή με μικρό τηλεσκόπιο αναγνωρίζεται ως μη αστρικό αντικείμενο.
Σμήνος του Πτολεμαίου

Το Μεσιέ 7, γνωστό και ως NGC 6475 και κάποιες φορές ως «Σμήνος του Πτολεμαίου», είναι ένα ανοικτό σμήνος αστέρων σε απόσταση περίπου 800 ετών φωτός στον αστερισμό Σκορπιό. Είναι εύκολα ορατό με γυμνό μάτι κοντά στο «κεντρί» του σκορπιού.
Αχμέτ Τζεμάλ

Ο Αχμέτ Τζεμάλ Πασάς (τουρκικά: "Сemal Paşa", 6 Μαΐου 1872 - 21 Ιουλίου 1922), γνωστός ως Τζεμάλ Πασάς, ήταν ηγετικό στέλεχος των Νεότουρκων και μέλος της τριανδρίας των "Τριών Πασάδων" (Εμβέρ Πασάς, Ταλαάτ Πασάς, Τζεμάλ Πασάς), που κυβέρνησε την Οθωμανική Αυτοκρατορία τα χρόνια των Βαλκανικών Πολέμων και του Α' Παγκοσμίου Πολέμου και οδήγησε στα γεγονότα της γενοκτονίας των Αρμενίων, των Ασσυρίων και των Ελλήνων του Πόντου.
Σμήνος Πεταλούδα

Το Σμήνος Πεταλούδα, γνωστό και ως Μεσιέ 6 (M6) και NGC 6405, είναι ένα ανοικτό σμήνος αστέρων σε απόσταση περίπου 1.600 ετών φωτός στον αστερισμό Σκορπιό.
Μεσιέ 9

Το Μεσιέ 9 (γνωστό και ως "M9" και "NGC 6333") είναι ένα σφαιρωτό σμήνος σε απόσταση περίπου 26.000 ετών φωτός στον αστερισμό Οφιούχο. Είναι ένα από τα εγγύτερα στον γαλαξιακό πυρήνα σφαιρωτά σμήνη. Απέχει από αυτόν μόνο 5.500 έτη φωτός.

Σε καλές συνθήκες, το Μεσιέ 9 είναι μόλις ορατό με κιάλια 10x50. Βρίσκεται περίπου 3 μοίρες νοτιοανατολικά του Σαντίκ (η Οφιούχου) που έχει φαινόμενο μέγεθος +2,43.
Μεσιέ 14

Το Μεσιέ 14 (γνωστό και ως "M14" και "NGC 6402") είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Οφιούχος.
Μεσιέ 12

Το Μεσιέ 12 (γνωστό και ως "M12" και "NGC 6218") είναι ένα σφαιρωτό σμήνος σε απόσταση περίπου 16.000 ετών φωτός στον αστερισμό Οφιούχος. Το Μεσιέ 12 βρίσκεται περίπου 3 μοίρες μακρυά από το Μ10 στον ουρανό, με το οποίο και μοιάζει πολύ.
Νικόλαος Μυκώνιος

Ο Νικόλαος Μυκώνιος (6 Νοεμβρίου 1803 - 21 Μαρτίου  1890) ήταν Έλληνας στρατιωτικός την περίοδο της Επανάστασης του 1821 και μετέπειτα ανώτερος αξιωματικός του ελληνικού στρατού.
Μεσιέ 10

Το Μεσιέ 10 (γνωστό και ως "M10" και "NGC 6254") είναι ένα σφαιρωτό σμήνος σε απόσταση περίπου 14.000 ετών φωτός στον αστερισμό Οφιούχος. Είναι ένα από τα λαμπρότερα σφαιρωτά σμήνη στον πλούσιο αστερισμό του Οφιούχου. Έχει διάμετρο περίπου 83 έτη φωτός. Σε αυτό έχουν εντοπιστεί μόνο 3 με 4 μεταβλητοί αστέρες.

Αυτό το σμήνος ολοκληρώνει μία περιστροφή γύρω από το Γαλαξία κάθε 140 εκατομμύρια χρόνια και περνάει το επίπεδο του γαλαξιακού δίσκου κάθε 53 εκατομμύρια χρόνια. Η τροχιά του έχει εκκεντρότητα 0,21. 

Το Μεσιέ 10 ανακαλύφθηκε από το Σαρλ Μεσιέ στις 29 Μαΐου 1764. Ο πρώτος που το ανέλυσε ήταν ο Ουίλιαμ Χέρσελ.
Μεσιέ 18

Το Μεσιέ 18 (γνωστό και ως "M18" και "NGC 6613") είναι ένα ανοικτό σμήνος σε απόσταση περίπου 5.000 ετών φωτός στον αστερισμό Τοξότης. Από τη μεριά της Γης το Μ18 βρίσκεται μεταξύ του νεφελώματος Ωμέγα και του Μεσιέ 24, γνωστού και ως νέφος του Τοξότη.

Το Μεσιέ 18 ανακαλύφθηκε από το Σαρλ Μεσιέ το 1764 και το πρόσθεσε στον κατάλογό του.
Μεσιέ 19

Το Μεσιέ 19 (γνωστό και ως "M19" και "NGC 6273") είναι ένα σφαιρωτό σμήνος σε απόσταση περίπου 28.000 ετών φωτός στον αστερισμό Οφιούχος. Είναι ένα από τα εγγύτερα στο γαλαξιακό πυρήνα σφαιρωτά σμήνη. Απέχει από αυτόν μόνο 5.200 έτη φωτός, γεγονός που ίσως εξηγεί τη μεγάλη ελλειπτικότητά του.

Μπορεί να εντοπιστεί εύκολα 8 μοίρες βόρεια του Αντάρη.
Μεσιέ 15

Το Μεσιέ 15 (γνωστό και ως "M15" και "NGC 7078") είναι ένα σφαιρωτό σμήνος σε απόσταση περίπου 33.600 ετών φωτός στον αστερισμό Πήγασος. Το Μεσιέ 15 περιέχει ένα πλανητικό νεφέλωμα, αποτελεί ισχυρή πηγή ακτίνων Χ και έχει υποστεί κατάρρευση πυρήνα.

Το Μεσιέ 15 είναι ορατό με εξαιρετικές συνθήκες με γυμνό μάτι περίπου 4 μοίρες βορειοδυτικά του 2ου μεγέθους άστρου Ενίφ (γνωστού και ως Έψιλον Πήγασου). Η παραμικρή οπτική βοήθεια θα το αποκαλύψει ως σφαιρικό νεφελώδες αντικείμενο.
Αστρικό νέφος του Τοξότη

Το αστρικό νέφος Τοξότη (γνωστό και "Delle Caustiche", "Μεσιέ 24", "IC 4715") είναι ένα αστρικό νέφος σε απόσταση περίπου 10.000 ετών φωτός στον αστερισμό Τοξότης. Κάποιες φορές αναγνωρίζεται ως το αχνό ανοικτό σμήνος NGC 6603, το οποίο βρίσκεται μέσα στο νέφος, αλλά είναι πολύ μικρό και αχνό για να είναι το Μεσιέ 24.

Το αστρικό νέφος Τοξότη είναι ορατό με γυμνό μάτι κάτω από αρκετά καλές συνθήκες ως ένα αστρικό νέφος λίγο βόρεια του μ Τοξότη, ενώ με ελαφρώς χειρότερες συνθήκες η παραμικρή οπτική βοήθεια θα επιβεβαιώσει την παρουσία του. Με ισχυρότερα τηλεσκόπια θα αποκαλυφθεί μία πληθώρα αντικειμένων κοντά σε αυτό.

Το Μεσιέ 24 ανακαλύφθηκε από τον Σαρλ Μεσιέ το 1764. Το Μεσιέ 24 αποτελεί ένα από τα περίεργα αντικείμενα Μεσιέ. Ο Μεσιέ αναφέρει για το νούμερο 24 ότι είναι ένα αντικείμενο με μήκος 1,5 μοίρες και το περιγράφει ως «ένα νέφος που αποτελείται από άστρα διαφορετικού μεγέθους».
Μεσιέ 21

Το Μεσιέ 21 (γνωστό και ως "M21" και "NGC 6531") είναι ένα ανοικτό σμήνος σε απόσταση περίπου 4.000 ετών φωτός, αν και η απόστασή του δεν έχει καθοριστεί με ακρίβεια, στον αστερισμό Τοξότη. Βρίσκεται στο ίδιο πεδίο με το τρισχιδές νεφέλωμα.

Ανακαλύφθηκε από το Σαρλ Μεσιέ τις 5 Ιουνίου 1764.
Μεσιέ 23

Το Μεσιέ 23 (γνωστό και ως "NGC 6494") είναι ένα ανοικτό σμήνος σε απόσταση περίπου 2.150 ετών φωτός στον αστερισμό Τοξότης. Το Μεσιέ 23 αποτελείται από τουλάχιστον 150 μέλη και έχει διάμετρο περίπου 15 έτη φωτός. Η ηλικία του σμήνους είναι 220 εκατομμύρια έτη φωτός. Το λαμπρότερο μέλος του σμήνους είναι ένας αστέρας τύπου Β9 με φαινόμενο μέγεθος +9,21. 

Ανακαλύφθηκε από το Σαρλ Μεσιέ στις 20 Ιουνίου 1764.
Μεσιέ 28

Το Μεσιέ 28 (γνωστό και ως "M28" και "NGC 6626") είναι ένα σφαιρωτό σμήνος σε απόσταση περίπου 18.300 ετών φωτός στον αστερισμό Τοξότης.
Μεσιέ 25

Το Μεσιέ 25 (γνωστό και ως "Μ25" και "IC 4725") είναι ένα ανοικτό σμήνος σε απόσταση περίπου 2.000 ετών φωτός στον αστερισμό Τοξότης. Είναι εύκολα ορατό με κιάλια. 

Το Μεσιέ 25 ανακαλύφθηκε από το Φιλίπ Λουά ντε Σεζώ το 1745. Ο Σαρλ Μεσιέ το πρόσθεσε στον κατάλογό του το 1764. Είναι παράξενο πως ένα τόσο αξιοπρόσεκτο αντικείμενο δεν έχει αριθμό NGC, καθώς ο Τζον Χέρσελ για άγνωστο λόγο δεν το συμπεριέλαβε στο Γενικό Κατάλογο, αν και είχε παρατηρηθεί από αρκετούς αστρονόμους πριν από αυτόν.
Μεσιέ 50

Το Μεσιέ 50 (γνωστό και ως "M50" και "NGC 2323") είναι ένα ανοικτό σμήνος σε απόσταση περίπου 3.200 ετών φωτός στον αστερισμό Μονοκέρως. 

Το Μεσιέ 50 πιθανόν ανακαλύφθηκε από τον Τζιοβάννι Ντομένικο Κασσίνι πριν το 1711. Ο Σαρλ Μεσιέ το ανακάλυψε ανεξάρτητα το 1772.
Μεσιέ 52

Το Μεσιέ 52 (γνωστό και ως "M 52" και "NGC 7654") είναι ένα ανοικτό σμήνος σε απόσταση περίπου 5.000 ετών φωτός στον αστερισμό Κασσιόπη. Είναι αρκετά πλούσιο καθώς αποτελείται από περίπου 200 μέλη, εκ των οποίων το λαμπρότερο έχει φαινόμενο μέγεθος 7,8. Το σμήνος έχει διάμετρο 20 έτη φωτός και ηλικία 35 εκατομμύρια έτη.

Το Μεσιέ 52 ανακαλύφθηκε από το Σαρλ Μεσιέ το 1774.
Μεσιέ 54

Το Μεσιέ 54 (γνωστό και ως "M54" και "NGC 6715") είναι ένα σφαιρωτό σμήνος σε απόσταση περίπου 87.500 ετών φωτός στον αστερισμό Τοξότης. Είναι πιθανό να μην ανήκει στο Γαλαξία, αλλά σε ένα δορυφόρο του, τον SagDEG.
Μεσιέ 26

Το Μεσιέ 26 (γνωστό και ως "Μ26" και "NGC 6694") είναι ένα ανοικτό σμήνος σε απόσταση περίπου 5.000 ετών φωτός στον αστερισμό Ασπίς. Δεν είναι τόσο εντυπωσιακό όσο το κοντινό Μεσιέ 11.

Αποτελείται από 90 άστρα με τα λαμπρότερα να είναι τύπου Β8 και έχουν φαινόμενο μέγεθος 11,9. Έχει διάμετρο περίπου 22 έτη φωτός και ηλικία 89 εκατομμύρια έτη. Ένα χαρακτηριστικό είναι μία περιοχή χαμηλής αστρικής πυκνότητας κοντά στον πυρήνα, που πιθανώς οφείλεται στη διαστρική ύλη

Ανακαλύφθηκε από το Σαρλ Μεσιέ στις 20 Ιουνίου 1764.
Μεσιέ 29

Το Μεσιέ 29 (γνωστό και ως "M29" και "NGC 6913") είναι ένα σχετικά χαλαρό και ελάχιστα εντυπωσιακό και πολύ νεαρό ανοικτό σμήνος κοντά στην περιοχή του γ Κύκνου, σε απόσταση μεταξύ 4.000 και 7.000 ετών φωτός στον αστερισμό Κύκνος. Η ακριβής απόσταση του σμήνους δεν είναι γνωστή καθώς η ποσότητα διαστρικής ύλη που μεσολαβεί μεταξύ Γης και Μ29 είναι άγνωστη.

Ανακαλύφθηκε από το Σαρλ Μεσιέ τις 29 Ιουλίου 1764.
Μεσιέ 53

Το Μεσιέ 53 (γνωστός και ως "M53" και "NGC 5024") είναι ένα σφαιρωτό σμήνος σε απόσταση περίπου 60.000 ετών φωτός στον αστερισμό Κόμη Βερενίκης. Το Μ53 απέχει από το γαλαξιακό κέντρο σχεδόν την ίδια απόσταση που απέχει από το ηλιακό σύστημα. Είναι μεγάλο με διάμετρο περίπου 220 έτη φωτός. Έχουν παρατηρηθεί 47 παλλόμενοι μεταβλητοί αστέρες τύπου RR Lyrae. Σε μικρή απόσταση από το Μ53 βρίσκεται το σφαιρωτό σμήνος NGC 5053, το οποίο περιέχει αρκετά λιγότερα άστρα από το Μ53. Απέχει περίπου 54.000 έτη φωτός, δηλαδή αυτά τα σμήνη είναι φυσικά κοντά.

Ανακαλύφθηκε από τον Γιόχαν Μπόντε το 1775. Ο πρώτος που το ανέλυσε ήταν ο Ουίλιαμ Χέρσελ.
Μεσιέ 69

Το Μεσιέ 69 (γνωστό και ως "M69" και "NGC 6637") είναι ένα σφαιρωτό σμήνος σε απόσταση περίπου 30.000 ετών φωτός στον αστερισμό Τοξότης. 

Το Μ69 μπορεί να παρατηρηθεί με κιάλια σε μία σκοτεινή νύκτα, αρκεί ο παρατηρητής να μη βρίσκεται πολύ βόρεια.
Μεσιέ 56

Το Μεσιέ 56 (γνωστό και ως "M56" και "NGC 6779") είναι ένα σφαιρωτό σμήνος σε απόσταση περίπου 33.000 ετών φωτός στον αστερισμό Λύρα. Το Μεσιέ 56 είναι αρκετά χαλαρό, με τάξη συγκέντρωσης Χ και έχει διάμετρο περίπου 85 έτη φωτός. Τα λαμπρότερα άστρα του Μ56 έχουν φαινόμενο μέγεθος +13 και σε αυτό είναι γνωστοί μία ντουζίνα μεταβλητοί αστέρες. Είναι ελλειπτικό.

Ανακαλύφθηκε από το Σαρλ Μεσιέ το 1779. Ο πρώτος που το ανέλυσε σε άστρα ήταν ο Ουίλιαμ Χέρσελ το 1784.
Αλέξανδρος Ζάννας

Ο Αλέξανδρος Ζάννας (1892 - 16 Ιουνίου 1963) ήταν Έλληνας έμπορος και πολιτικός.
Μεσιέ 55

Το Μεσιέ 55 (γνωστό και ως "M55" και "NGC 6809") είναι ένα σφαιρωτό σμήνος σε απόσταση περίπου 17.300 ετών φωτός στον αστερισμό Τοξότης. Είναι πολύ χαλαρό με τάξη συγκέντρωσης ΧΙ και έχει μόνο 5 με 6 γνωστούς μεταβλητούς αστέρες. Έχει διάμετρο περίπου 100 έτη φωτός.

Ανακαλύφθηκε από τον Νικολά Λουί ντε Λακάιγ το 1751 και το πρόσθεσε στον κατάλογό του ως Lac I.14. Ο Σαρλ Μεσιέ το πρόσθεσε στον κατάλογό του το 1778. Το 1977 ανιχνεύτηκε από επίγειο ραδιοτηλεσκόπιο το λεγόμενο "Σήμα Ουάου!", ένα ραδιοσήμα με πιθανή προέλευση εκτός της Γης το οποίο εκτιμήθηκε πως προερχόταν από μια τοποθεσία βορειοδυτικά του Μεσιέ 55.

thumb|left|300px|Το Μεσιέ 55 από ερασιτεχνικό τηλεσκόπιο
Νεφέλωμα του Μικρού Αλτήρα

290px|thumb|Το πλανητικό νεφέλωμα Μεσιέ 76
Το Νεφέλωμα του Μικρού Αλτήρα (γνωστό και ως Μεσιέ 76, NGC 650/651, «Νεφέλωμα Barbell» και «Νεφέλωμα Cork») είναι ένα πλανητικό νεφέλωμα σε απόσταση περίπου 3.400 ετών φωτός στον αστερισμό Περσέα. Είναι ένα από τα αχνότερα αντικείμενα Μεσιέ.
Ιωάννης Γεωργαντόπουλος

Ο Ιωάννης Γεωργαντόπουλος (; - 1889) ήταν Έλληνας νομικός και δημοσιογράφος του 19ου αιώνα.
Υδροξείδιο του καλίου

Το υδροξείδιο του καλίου, ή καυστική ποτάσα είναι μια ισχυρή βάση με χημικό τύπο KOH. Σχηματίζει λευκούς κρυστάλλους με πυκνότητα 2,12g/cm3. Τήκεται στους 380 °C. Διαλύεται στο νερό πολύ εύκολα (97g σε 100ml νερού στους 0 °C και 112g σε 100ml νερό στους 20 °C) ελευθερώνοντας σημαντικό ποσό θερμότητας. Το υδροξείδιο του καλίου παράγεται στο εμπόριο σε μορφή θολής στερεής μάζας, που περιέχει 90 με 92% KOH (και αντιπροσωπεύει μίγμα KOH + KOH. H2O). Στον αέρα το υδροξείδιο του καλίου απορροφά νερό και διοξείδιο του άνθρακα και διαλύεται βαθμιαία μετατρεπόμενο σε ανθρακικό κάλιο. Το υδροξείδιο του καλίου έχει καταστρεπτική επίδραση στο δέρμα, το χαρτί, μετάξι και σε άλλα οργανικά υλικά. Προκαλεί σοβαρά εγκαύματα στο ανθρώπινο δέρμα και είναι ιδιαίτερα επικίνδυνο στα μάτια. Κατά την εργασία με αυτό πρέπει να φοριούνται ειδικά γυαλιά και λαστιχένια γάντια. Παράγεται με ηλεκτρόλυση διαλυμάτων χλωριούχου καλίου. Χρησιμοποιείται στην παραγωγή υγρών σαπουνιών, σαν πρώτη ύλη, για την παρασκευή αλάτων καλίου, στους αλκαλικούς συσσωρευτές και σαν εργαστηριακό αντιδραστήριο.
Ευθύμιος Χατζηπέτρος

Ο Ευθύμιος Χατζηπέτρος (16 Ιανουαρίου 1833 - 1890) ήταν Έλληνας στρατιωτικός του 19ου αιώνα.
Δημήτριος Κόκκος

Ο Δημήτριος Κόκκος ήταν Έλληνας συγγραφέας και ποιητής του 19ου αιώνα.
Τσαρλς Χαρντ Τάουνς

Ο Τσαρλς Χαρντ Τάουνς ("Charles Hard Townes", 28 Ιουλίου 1915 - 27 Ιανουαρίου 2015) ήταν Αμερικανός φυσικός ο οποίος βραβεύτηκε το 1964 το με το βραβείο Νόμπελ Φυσικής. Βραβεύτηκε μαζί με τους Σοβιετικούς Νικολάι Μπασόφ και Αλεξάντερ Πρόχοροφ για τη θεμελιώδη εργασία τους στον τομέα της κβαντικής ηλεκτρονικής, η οποία οδήγησε στην κατασκευή ταλαντωτών και ενισχυτών βασισμένων στην αρχή Μέιζερ-λέιζερ.

Πέθανε στις 27 Ιανουαρίου 2015 στο Όουκλαντ της Καλιφόρνιας σε ηλικία 99 ετών.
Αχμέτ Οζγιαζιτζί

Ο Αχμέτ Οζγιαζιτζί (Ahmet Suat Özyazıcı) είναι Τούρκος βετεράνος ποδοσφαιριστής.

Γεννήθηκε το 1936 και μεγάλωσε στην Τραπεζούντα. Θεωρείται ένας από τους πιο επιτυχημένους ποδοσφαιριστές στην Τουρκία αλλά και επιτυχημένος ως προπονητής στην ιστορία της Τραμπζονσπόρ. Εγκατέλειψε οριστικά το ποδόσφαιρο το 1999, όταν ήταν προπονητής για τελευταία φορά στον πάγκο της Τραμπζονσπόρ.
Χριστόδουλος Χατζηπέτρος

Ο Χριστόδουλος Χατζηπέτρος (Νεραϊδοχώρι Τρικάλων, 10 Μαΐου 1799 - Αθήνα, 29 Οκτωβρίου 1869) ήταν Έλληνας αγωνιστής του 1821.
Χρίστος Δέδες

Ο Χρίστος Δέδες (1926 – 2010) ήταν Έλληνας ποινικολόγος και Ομότιμος καθηγητής της Νομικής Σχολής Αθηνών.
Αλέξανδρος Καραθεοδωρής

Ο Αλέξανδρος Καραθεοδωρής πασάς, γνωστός και ως Καραθεοδωρής πασάς (1833 - 1906) ήταν Έλληνας διπλωμάτης και πολιτικός της Οθωμανικής Αυτοκρατορίας, αρχές του 19ου αιώνα που είχε διατελέσει Ηγεμόνας Σάμου και Γενικός Διοικητής Κρήτης (Βαλής).
Lifehouse

Οι Lifehouse είναι εναλλακτικό ροκ συγκρότημα από το Λος Άντζελες.

Ήρθαν στο προσκήνιο το 2001 με την επιτυχία τους "Hanging by a Moment", από το άλμπουμ "No Name Face". Γνωστά σινκγλ των Lifehouse ήταν επίσης, τα τραγούδια "You and Me", "First Time" και "Whatever It Takes". Οι Lifehouse έχουν πουλήσει πάνω από 15 εκατομμύρια σινκγλ και άλμπουμ σε όλο τον κόσμο.

Λόγος έχει γίνει για το αν οι Lifehouse παίζουν χριστιανική ροκ. O Τζέισον Γουέιντ, τραγουδιστής του συγκροτήματος, έχει δηλώσει: "Δεν είμαστε "Χριστιανικό συγκρότημα", αλλά εγώ είμαι Χριστιανός, και ο μπασίστας είναι Χριστιανός.", ενώ στο περιοδικό Rolling Stone, έχει πει: "Η μουσική μου βασίζεται στα πνευματικά, αλλά δεν θέλουμε να επισημαινόμαστε ως "Χριστιανικό συγκρότημα"."
Αντουάν λε Φλαμέν

Ο Αντουάν λε Φλαμέν (Antoine le Flamenc) ήταν Βαρώνος της Βοιωτικής Καρδίτσας την περίοδο 1303 – 1313 και μαρκήσιος της Βοδονίτσας την περίοδο 1278 – 1286, όπου συγκυβέρνησε μαζί με την γυναίκα του Ισαβέλλα. Ήταν γαλλικής καταγωγής, από φλαμανδική οικογένεια που είχε εγκατασταθεί στους Άγιους τόπους· εκεί γεννήθηκε ο Αντουάν και ήρθε στην Ελλάδα μετά την κατάκτησή της από τους Φράγκους.
Σαγκάη Εξπρές

Η ταινία Σαγκάη Εξπρές (αγγλ. Shanghai Express) είναι δράμα παραγωγής 1932 σε σκηνοθεσία Γιόζεφ Φον Στέρνμπεργκ. Το σενάριο της ταινίας βασίζεται στο ομώνυμο διήγημα του Χάρι Χέρβεϊ, το οποίο διασκεύασε για τη μεγάλη οθόνη ο Τζουλς Φέρθμαν. Το διήγημα του Χέρβεϊ βασίζεται με τη σειρά του σε αληθινό γεγονός που έλαβε χώρα τον Μάιο του 1925 όταν λίγο πριν το ξέσπασμα του Κινέζικου Εμφυλίου Πολέμου, αντάρτες αιχμαλώτισαν τους επιβάτες της αμαξοστοιχίας με προορισμό τη Σαγκάη. Όλοι οι αιχμάλωτοι ελευθερώθηκαν με επιτυχία. Πρωταγωνιστές της ταινίας είναι η Μάρλεν Ντίτριχ και ο Κλάιβ Μπρουκ. Η ταινία αποτέλεσε την τέταρτη από τις 7 συνεργασίες της Ντίτριχ με τον Φον Στέρνμπεργκ.

Η ταινία έλαβε 3 υποψηφιότητες για βραβείο Όσκαρ, μεταξύ των οποίων και για Όσκαρ Καλύτερης Ταινίας και βραβεύτηκε με Όσκαρ Φωτογραφίας.
Μεσιέ 30

Το Μεσιέ 30 (M30, γνωστό και ως NGC 7099) είναι ένα σφαιρωτό σμήνος σε απόσταση περίπου 26.000 ετών φωτός, στον αστερισμό Αιγόκερω. Έχει υποστεί κατάρρευση πυρήνα και γι' αυτό τον λόγο είναι πολύ πυκνό. Ο πυρήνας του έχει ακτίνα 1 έτος φωτός και η μισή μάζα του σμήνους είναι συγκεντρωμένη σε μία σφαίρα με διάμετρο 17 έτη φωτός. Μία παρόμοια διαδικασία έχει λάβει μέρος σε άλλα 20 σφαιρωτά σμήνη του Γαλαξία, μεταξύ των οποίων και το Μεσιέ 15. Έχουν εντοπιστεί σε αυτό μόνο 12 μεταβλητοί αστέρες.

Ανακαλύφθηκε από τον Σαρλ Μεσιέ το 1764. Ο πρώτος που το ανέλυσε ήταν ο Ουίλιαμ Χέρσελ 20 χρόνια αργότερα.
Ιωάννης ντε Σωντερόν

Ο Ιωάννης ντε Σωντερόν ("Ζαν του Σωντερόν") (γαλλικά : "Jean de Chauderon"), ήταν Γαλλικής καταγωγής ευγενής του Πριγκιπάτου της Αχαΐας. Είναι ένα από τα ηρωικά πρόσωπα που αναφέρονται στο μυθιστόρημα του Άγγελου Τερζάκη "Πριγκιπέσσα Ιζαμπώ".

Είχε διορισθεί το 1278 για έναν χρόνο βάιλος του Πριγκιπάτου της Αχαΐας από τον πρίγκιπα Κάρολο των Ανζού βασιλιά της Σικελίας. Κατείχε και το στρατιωτικό αξίωμα του Μεγάλου Κοντόσταυλου της Ρωμανίας και του Πρωτοστράτορα. Σύμφωνα με την Αραγωνική έκδοση του χρονικού κατάκτησης του Μορέως, (η Ελληνική και Γαλλική τον αγνοούν) ο Σωντερόν είχε 22 τιμάρια και βαρωνία στα σημερινά σύνορα των νομών Αχαΐας και Ηλείας και κάστρο που το έχτισε ο ίδιος το σημερινό Στάμιρον. Ήταν παντρεμένος με αγνώστου ονόματος γυναίκα αλλά δεν απέκτησαν παιδιά και το κάστρο αναφέρεται ότι πέρασε στα χέρια της Βαρωνίας της Χαλανδρίτσας .
Rainbow Rising

Rainbow Rising είναι ο τίτλος του δεύτερου στούντιο δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε το Μάιο του 1976 μέσω της δισκογραφικής εταιρείας "Polydor" στην Ευρώπη και της "Oyster" στην Αμερική.
Λίθος Θανάτα

Ο Λίθος Θανάτα (ισπανικά: "Piedra Zanata") είναι μικρό πέτρινο αντικείμενο με επιγραφές που πιθανώς προέρχονται από τους αυτόχθονες κατοίκους των Κανάριων νησιών, Γουάντσε. Η πέτρα βρέθηκε το 1992 κοντά στο βουνό Μοντάνια ντε λας Φλόρες (Montaña de las Flores), στην πόλη Ελ Τάνκε (El Tanque), βορειοδυτικά του νησιού της Τενερίφης. 

Τα γράμματα φαίνεται να ανήκουν στη γραφή Τιφινάγ (Tifinagh), και από ό,τι φαίνεται η επιγραφή πρέπει να να έχει σχέση με τον κόσμο της μαγείας και της θρησκείας των Γουάντσε. Στις ημέρες μας φυλάσσεται στο Μουσείο της Φύσης και του Ανθρώπου στη Σάντα Κρουθ ντε Τενερίφε.
Γκουατιμάκ

Το Γκουατιμάκ (ισπανικά: "Guatimac") είναι προϊστορικό γλυπτό που σχετίζεται με τον πολιτισμό Γουάντσε. Το μικρό πήλινο ειδώλιο μεγέθους 6,4 εκ. βρέθηκε το 1885, τυλιγμένο σε κατσικίσιο δέρμα, σε μια σπηλιά στα νοτιοανατολικά του νησιού της Τενερίφης, των (Κανάριων Νήσων της Ισπανίας).

Δεν είναι γνωστό τι συμβολίζει, αλλά φαίνεται να σχετίζεται με τον θρησκευτικό κόσμο των Αβοριγίνων. Πιστεύεται ότι αντιπροσωπεύει έναν ηγέτη της εποχής, κάποια ιδιοφυΐα ή κάποιο πνεύμα, αν και άλλες ερμηνείες υποστηρίζουν ότι συμβολίζει ένα ιερό ζώο τοτέμ ή, ενδεχομένως, μια κουκουβάγια. Το φορούσαν στο λαιμό με σχοινάκι για φυλαχτό.

Σήμερα το ειδώλιο εκτίθεται σε μια από τις αίθουσες του Αρχαιολογικού Μουσείου του Πουέρτο ντε λα Κρουθ, στο βόρειο τμήμα της Τενερίφης. Είναι σπάνιο προϊστορικό εύρημα με σημαντική ανθρωπολογική σημασία.
Αγγλική Μεταρρύθμιση

Η Αγγλική Μεταρρύθμιση ήταν μια σειρά γεγονότων στην Αγγλία του 16ου αιώνα με την οποία η Εκκλησία της Αγγλίας αποσπάστηκε από την εξουσία του Πάπα και της Ρωμαιοκαθολικής Εκκλησίας.

Αυτά τα γεγονότα συνδέονταν, εν μέρει, με την ευρύτερη διαδικασία της Ευρωπαϊκής Προτεσταντικής Μεταρρύθμισης, ενός θρησκευτικού και πολιτικού κινήματος το οποίο επηρέασε την άσκηση του Χριστιανισμού σε όλη την Ευρώπη κατά την διάρκεια αυτής της περιόδου. Πολλοί παράγοντες συνεισέφεραν σε αυτή την διαδικασία: η παρακμή του φεουδαλισμού και η άνοδος του εθνικισμού, η άνοδος του κοινού δικαίου, η εφεύρεση της εκτυπωτικής πρέσσας και η αυξημένη κυκλοφορία της Βίβλου, η μετάδοση της καινούργιας γνώσης και των ιδεών μεταξύ των διανοουμένων και της ανώτερης και μεσαίας τάξης. Όμως, οι διάφορες φάσεις της Αγγλικής Μεταρρύθμισης, η οποία επίσης κάλυψε την Ουαλία και την Ιρλανδία, καθοδηγούνταν ευρέως από αλλαγές στην κυβερνητική πολιτική, στις οποίες η κοινή γνώμη βαθμιαία συγκατένευσε.

Βασισμένη στην επιθυμία του Ερρίκου Η΄ να ακυρώσει τον γάμο του, η Αγγλική Μεταρρύθμιση ήταν αρχικά περισσότερο ένα πολιτικό ζήτημα παρά μια θεολογική διαμάχη. Η πραγματικότητα των πολιτικών διαφορών μεταξύ Ρώμης και Αγγλίας επέτρεψαν στις αναπτυσσόμενες θεολογικές διαμάχες να έρθουν στο προσκήνιο.
Αμέσως πριν την ρήξη με την Ρώμη, ο Πάπας και οι γενικές σύνοδοι της εκκλησίας αποφάσιζαν το δόγμα. Το εκκλησιαστικό δίκαιο διεπόταν από τον κώδικα του κανονικού δικαίου με τελική δικαιοδοσία της Ρώμης. Οι εκκλησιαστικοί φόροι πληρώνονταν απευθείας στη Ρώμη και ο Πάπας είχε τον τελικό λόγο για τον διορισμό των επισκόπων. Η απόσχιση από τη Ρώμη έκανε τον Άγγλο μονάρχη Ανώτατο Κυβερνήτη της Αγγλικής εκκλησίας με την "Βασιλική Υπεροχή", έκτοτε καθιστώντας την Εκκλησία της Αγγλίας επίσημη εκκλησία της χώρας. Οι δογματικές και νομικές αντιδικίες εναπόκεινταν πλέον στον μονάρχη, και από τον παπισμό αφαιρέθηκαν τα έσοδα και ο τελικός λόγος στον διορισμό των επισκόπων.

Η δομή και η θεολογία της εκκλησίας ήταν ζήτημα άγριας διαμάχης επί γενεές. Αυτές οι αντιδικίες τελικά έληξαν με ένα πραξικόπημα (την "Ένδοξη Επανάσταση") το 1688, από την οποία αναδύθηκε μια εγκατεστημένη εκκλησία και ένας αριθμός αντικομφορμιστικών εκκλησιών των οποίων τα μέλη αρχικά υπέστησαν διώξεις οι οποίες σταμάτησαν με την πάροδο του χρόνου, όπως συνέβη και με την σημαντική μειονότητα ανθρώπων που παρέμειναν Ρωμαιοκαθολικοί στην Αγγλία, η εκκλησιαστική οργάνωση των οποίων παρέμεινε παράνομη μέχρι τον 19ο αιώνα.
Μούμιες Γουάντσε

Μούμια [[Γκουάχες|Γκουάχε]], [[Μουσείο της Φύσης και του Ανθρώπου]], [[Σάντα Κρουθ ντε Τενερίφε]]
Μούμιες Γουάντσε, (ισπανικά: "Momias guanches") η Γκουάχε είναι μούμιοποιημένα σώματα αρχαίων κατοίκων του νησιού της Τενερίφης στα Κανάρια Νησιά (Ισπανία), οι οποίοι συνήθιζαν να μουμιοποιούν τους νεκρούς τους.

Το έθιμο αυτό είχε ως στόχο να διατηρήσει το σώμα του νεκρού με ταρίχευση με τεχνικές παρόμοιες με εκείνες που χρησιμοποιήθηκαν από άλλους αρχαίους πολιτισμούς. Ο σκοπός του, που συνδέεται με θρησκευτικές πεποιθήσεις, ήταν να προστατεύσει το σώμα και να διακρίνει την κοινωνική σημασία του. Υπήρχαν διάφορες μορφές ταρίχευσης. Σύμφωνα με έρευνα που διεξήχθη με τη μέθοδο του άνθρακα-14, οι ταφές ανάγονται σε χρονικά διαστήματα που καλύπτουν την περίοδο από τον τρίτο αιώνα μ.Χ. μέχρι τη στιγμή της κατάκτησης των Καναρίων Νήσων κατά τον δέκατο πέμπτο αιώνα μ.Χ.

Στο Μουσείο της Φύσης και του Ανθρώπου στη Σάντα Κρουθ ντε Τενερίφε, εκτίθενται οι περισσότερες από αυτές τις μούμιες. Ορισμένες βρίσκονται σε άλλα μουσεία.
Πέτρος του Σαν Σουπεράνο

Ο Πέτρος του Σαν Σουπεράνο ("Petro de San Superano") (Ναβάρρα - Αχαΐα 1402) ήταν μισθοφόρος από την περιοχή της Ναβάρρας, μέλος των Ναβαρραίων, στρατιωτικής μισθοφορικής ομάδας που έφτασε στην Ελλάδα το 1379. Διορίστηκε αρχικά στρατιωτικός διοικητής και μετά βάιλος στο Πριγκιπάτο της Αχαΐας (1386-1396) και έπειτα έγινε πρίγκιπάς του από το 1396 έως τον θάνατό του το 1402.
Ρόχιερ φαν ντερ Βάιντεν

Ο Ρόχιερ φαν ντερ Βάιντεν ("Rogier van der Weyden", 1399 ή 1400 – 18 Ιουνίου 1464) ήταν πρώιμος Φλαμανδός ζωγράφος. Όσα έργα του έχουν διασωθεί αποτελούνται κυρίως από θρησκευτικά τρίπτυχα, πίνακες βωμών (altarpieces) καθώς και μονά ή δίπτυχα πορτρέτα που ζωγράφισε ύστερα από ανάθεση. Αν και ο βίος του ήταν σε γενικές γραμμές ομαλός, ήταν ιδιαίτερα επιτυχημένος ως καλλιτέχνης και διεθνώς διάσημος. Τα έργα του εξάχθηκαν - ή υφαρπάχθηκαν - στην Ισπανία και στην Ιταλία. Ανάμεσα σε άλλες, έλαβε παραγγελίες από τον Φίλιππο Γ΄ τον Καλό, Ολλανδούς ευγενείς και ξένους πρίγκηπες.

Μέχρι το τελευταίο ήμισυ του 15ου αιώνα είχε εκτοπίσει σε δημοτικότητα τον Γιαν βαν Άικ. Η φήμη του, εν τούτοις, κράτησε μόνο μέχρι τον 17ο αιώνα και, κυρίως λόγω αλλαγής στις προτιμήσεις των φιλότεχνων, είχε σχεδόν ξεχαστεί μέχρι τα μέσα του 18ου αιώνα. Η φήμη του σταδιακά αποκαταστάθηκε κατά τα επόμενα 200 χρόνια και σήμερα είναι γνωστός, μαζί με τον φαν Άικ και τον Ρομπέρ Καμπέν ως ο τρίτος μεγάλος, με χρονολογική σειρά, ανάμεσα στους μεγάλους πρώιμους Φλαμανδούς καλλιτέχνες (Vlaamse Primitieven) και ως ο καλλιτέχνης του 15ου αιώνα με τη μεγαλύτερη επίδραση στους επερχόμενους.
 Ο Κάρελ φαν Μάντερ έγραψε ότι η μεγάλη καλλιτεχνική συμβολή του Ρόχιερ φαν ντερ Βάιντεν έγκειται στις ιδέες του, τη σύνθεσή του και την απεικόνιση των ψυχικών εκφράσεων μέσω του πόνου, της ευτυχίας ή του θυμού και την αποτύπωση αυτής της ψυχικής κατάστασης ως βασικού σημείου του έργου του.

Λίγα είναι τα βέβαια γνωστά γεγονότα του βίου του φαν ντερ Βάιντεν. Πέρα απ' αυτά, τα υπόλοιπα έχουν γίνει γνωστά από δευτερογενείς πηγές και ορισμένα από αυτά είναι αμφισβητήσιμα. Εν τούτοις, οι πίνακες που τού αποδίδονται είναι γενικώς αποδεκτοί ως δικοί του, παρά την τάση που εμφανίστηκε κατά τον 19ο αιώνα να αποδίδονται δικά του έργα σε άλλους καλλιτέχνες.

Ο φαν ντερ Βάιντεν εργαζόταν με βάση πραγματικά μοντέλα και οι παρατηρήσεις του είναι οξείες, αν και συχνά ορισμένα από τα χαρακτηριστικά του προσώπου των μοντέλων του είναι λίγο ιδεατά και χαρακτηρίζονται ως "αγαλματώδη", ιδιαίτερα στα τρίπτυχά του. Όλες οι μορφές έχουν πλούσια, θερμά χρώματα και συμπαθητική έκφραση, ενώ είναι γνωστός για το εκφραστικό πάθος και τον νατουραλισμό του. Τα πορτρέτα του τείνουν να είναι ημίσωμα και σε προφίλ κατά το ήμισυ και προκαλούν την ίδια συμπάθεια με τις μορφές στα τρίπτυχά του. Ο φαν ντερ Βάιντεν χρησιμοποιούσε ασυνήθιστα μεγάλο εύρος χρωμάτων και ποικίλων τόνων: Στις πιο τέλειες δημιουργίες του ο ίδιος χρωματικός τόνος δεν επαναλαμβάνεται σε κανένα άλλο σημείο του καμβά - ακόμη και το λευκό του εμφανίζει ποικιλία τόνων.
Αναρχία στη Σαμάρα

thumb|right|450px|Το οικογενειακό δέντρο της δυναστείας των Αββασιδών στα μέσα και τέλη του 9ου αιώνα
Η λεγόμενη «Αναρχία στη Σαμάρα» είναι η περίοδος 861–870 μ.Χ. της ιστορίας του Χαλιφάτου των Αββασιδών, η οποία σημαδεύτηκε από εσωτερική αναρχία και τη βίαιη διαδοχή τεσσάρων χαλίφηδων, που έγιναν μαριονέτες στα χέρια ισχυρών αντίπαλων στρατιωτικών φατριών. Ο όρος προέρχεται από την τότε πρωτεύουσα της χαλιφικής αυλής, πόλη Σαμάρα του Ιράκ.

Η περίοδος της αναρχίας ξεκίνησε το 861, με τη δολοφονία του χαλίφη Αλ-Μουταβάκιλ από την τουρκική φρουρά του. Ο διάδοχός του, αλ-Μουντασίρ, κυβέρνησε για έξι μήνες πριν πεθάνει και αυτός, πιθανώς δηλητηριασμένος από τους Τούρκους στρατιωτικούς διοικητές. Τον διαδέχθηκε ο αλ-Μουσταΐν. Οι διαμάχες μεταξύ των Τούρκων στρατιωτικών ηγετών επέτρεψαν στον αλ-Μουσταΐν, σε μια προσπάθεια να ξεφύγει του ελέγχου τους, να καταφύγει στη Βαγδάτη το 865 με την υποστήριξη κάποιων Τούρκων διοικητών και των Ταχιριδών, αλλά ο υπόλοιπος τουρκικός στρατός ανακήρυξε ως χαλίφη τον αλ-Μουτάζ και πολιόρκησε τη Βαγδάτη, εξαναγκάζοντας την πόλη σε συνθηκολόγηση το 866. Ο αλ-Μουσταΐν εξορίστηκε και εκτελέστηκε. 

Ο αλ-Μουτάζ ήταν ικανός και δραστήριος ηγέτης, και προσπάθησε να ελέγξει τους αρχηγούς του στρατού και να διαχωρίσει την πολιτική από τη στρατιωτική διοίκηση. Οι πολιτικές του συνάντησαν αντίσταση, και τον Ιούλιο του 869 ανατράπηκε και δολοφονήθηκε. Ο διάδοχός του, αλ-Μουχταντί, επίσης προσπάθησε να επαναφέρει και ενισχύσει την ισχύ του χαλίφη, αλλά και αυτός δολοφονήθηκε τον Ιούνιο του 870. Με το θάνατο του αλ-Μουχταντί και την ανάρρηση στο αξίωμα του χαλίφη τού αλ-Μουταμίντ, η τουρκική φατρία γύρω από τον Μουσά ιμπν Μπουγά, στενά συνδεδεμένη με τον αδελφό του αλ-Μουταμίντ και ουσιαστικό αντιβασιλιά αλ-Μουαφάκ, έγινε κυρίαρχη στη χαλιφική αυλή, τερματίζοντας την περίοδο της αναρχίας. Παρόλο που το Αββασιδικό Χαλιφάτο επέτυχε να ανακάμψει ως ένα σημείο τις επόμενες δεκαετίες, τα προβλήματα από την περίοδο της αναρχίας δημιούργησαν μεγάλη και επί μακρόν ζημιά στις δομές και το γόητρο της αββασιδικής κεντρικής κυβέρνησης, ενθαρρύνοντας και διευκολύνοντας αποσχιστικές τάσεις και εξεγέρσεις στις επαρχίες του χαλιφάτου.
Ζιλ Βιλνέβ

Ο Ζοζέφ Ζιλ Ανρί Βιλνέβ (γαλλικά: "Joseph Gilles Henry Villeneuve", 18 Ιανουαρίου 1950 - 8 Μαΐου 1982), γνωστός ως Ζιλ Βιλνέβ, ήταν Καναδός οδηγός της Φόρμουλα 1.
Αφριγίδες

Οι Αφριγίδες (περσικά: آفریغیان-آل آفریغ) ήταν γηγενής ιρανική δυναστεία της Χωρεσμίας, που κυβέρνησε το αρχαίο βασίλειο της Χωρεσμίας από το 305 έως το 995 μ.Χ. Κατά καιρούς, βρέθηκαν υπό την επικυριαρχία των Σασσανιδών, των Εφθαλιτών Ούννων, του Χανάτου των Γκιοκτούρκων, του Χαλιφάτου των Ομεϋαδών και της αυτοκρατορίας των Σαμανιδών.

Κατηγορία:Ιστορία του Ιράν
Κατηγορία:Βασιλικές δυναστείες
Κατηγορία:Πρώην κράτη της Ασίας
Κάισερισπορ

thumb|right|200px|Το σήμα της ομάδας
Η Κάισερισπορ είναι αθλητικός σύλλογος της Τουρκίας. Ιδρύθηκε το 1966 και βρίσκεται στην Καισάρεια (τούρκικα: Κάισερι). Από το 1966 μέχρι το 2004, όνομα του συλλόγου ήταν το "Κάισερι Ερσιγιέσπορ". Η ομάδα έχει το ψευδώνυμο "Το Αστέρι της Ανατολής".

Την περίοδο 2009-2010 τερμάτισε στην 8η θέση χάνοντας έτσι μια θέση στο Γιουρόπα Λιγκ. Έχει καταφέρει τουλάχιστον 6 συνεχόμενες φορές να συμμετάσχει στο Γιουρόπα Λιγκ: 2004-2005, 2005-2006, 2006-2007, 2007-2008, 2008-2009.
Σαλαρίδες

Οι Σαλαρίδες (γνωστοί και ως Μουσαφιρίδες, Λανγκαρίδες ή Κανγκαρίδες) ήταν ιρανική μουσουλμανική δυναστεία που κυβέρνησε στο Ταρόμ (περιοχή της σημερινής επαρχίας Ζαντζάν του Ιράν), Σαμιράν (τοποθεσία στον Καύκασο, παλαιότερα βρισκόταν εκεί κοινότητα Χαζάρων), Νταϋλάμ και επακόλουθα στο Αζερμπαϊτζάν, Αλβανία του Καυκάσου και κάποιες περιοχές της Ανατολικής Αρμενίας, κατά το δεύτερο μισό του 10ου αιώνα μ.Χ. Συναπαρτίζουν μια περίοδο της ιστορίας που ονομάστηκε "Ιρανικό Ιντερμέτζο" και χαρακτηρίστηκε από την εμφάνιση γηγενών ιρανικών δυναστειών μεταξύ 9ου και 11ου αιώνα.



Κατηγορία:Μουσουλμανικές δυναστείες
Κατηγορία:Ιστορία του Ιράν
The Process of Belief

To The Process of Belief είναι το δωδέκατο άλμπουμ του πανκ συγκροτήματος Bad Religion. Κυκλοφόρησε στις 22 Ιανουαρίου 2002. Το άλμπουμ σημαδεύτηκε από την επιστροφή του ιδρυτικού μέλους Μπρετ Γκούρεβιτζ στο συγκρότημα. Η μπάντα υπέγραψε ξανά στην Epitaph και πρόσλαβε τον Μπρούκς Γουάκερμαν να αντικαταστήσει τον Μπόμπι Σέιερ ως ντράμερ.

Το άλμπουμ έφτασε στο #49 του Billboard 200 και απέσπασε καλές κριτικές. Πούλησε περισσότερο από 222.000 αντίτυπα. Το "Sorrow" ήταν το πρώτο single της μπάντας στα τσάρτς μετά το "A Walk" από το The Gray Race. Τα "Broken", "The Defense" και "Supersonic" αν και παίχτηκαν αρκετές φορές στο ράδιο δε γνώρισαν αντίστοιχη επιτυχία αλλά το "Broken" έφτασε στο #125 του UK Singles Chart.
Φαριγουνίδες

Οι Φαριγουνίδες ήταν ιρανική δυναστεία του Γκουζγκάν (σημερινό βόρειο Αφγανιστάν) στα τέλη του 9ου, 10ου και αρχές του 11ου αιώνα μ.Χ.

Ο πρώτος εμίρης των Φαριγουνιδών που αναφέρεται στην ιστορία ήταν ο Αχμάντ ιμπν Φαριγούν. Ο Αχμάντ, μαζί με τον εμίρη των Μπανιτζουριδών, Αμπού Νταούντ Μουχάμμαντ ιμπν Αχμάντ, υποχρεώθηκε να αναγνωρίσει ως επικυρίαρχό του τον ηγέτη των Σαφαριδών, Αμρ ιμπν Λαΐθ. Μετά όμως από σύντομο χρονικό διάστημα, ο Αμρ ηττήθηκε και αιχμαλωτίστηκε από τους Σαμανίδες. Οι Φαριγουνίδες έγιναν τότε και παρέμειναν υποτελείς και σύμμαχοι των Σαμανιδών μέχρι την ανατροπή των τελευταίων στα τέλη του 10ου αιώνα. Τον Αχμάντ ιμπν Φαριγούν διαδέχθηκε ο γιος του, Αμπούλ Χαρίθ Μουχάμμαντ, ο οποίος επέκτεινε την επιρροή των Φαριγουνιδών, συλλέγοντας φόρους από συγκεκριμένα τμήματα της περιοχής της Γκουρ.

Ο Αμπούλ Χαρίθ Μουχάμμαντ πέθανε πιθανώς λίγο μετά το 982, και ο γιος του, Αμπούλ Χαρίθ Αχμάντ, σύρθηκε σε εμφύλιους πολέμους που έλαβαν χώρα στο εμιράτο των Σαμανιδών κατά τα χρόνια της παρακμής του. Συγκεκριμένα, κατόπιν διαταγής του Σαμανίδη εμίρη Νουχ ιμπν Μανσούρ, επιτέθηκε στον ηγέτη των ανταρτών, Φαΐκ, αλλά ηττήθηκε. Οι Φαριγουνίδες σύμπηξαν συμμαχίες και μέσω γάμων με τους Γαζναβίδες. Η κόρη του Αμπούλ Χαρίθ Αχμάντ παντρεύτηκε το γιο του Σεμπούκ Τιγκίν, Μαχμούντ, ενώ η αδελφή του Μαχμούντ παντρεύτηκε τον γιο του Αμπούλ Χαρίθ Αχμάντ, Νασρ Μουχάμμαντ. Ο Αμπούλ Χαρίθ Αχμάντ συνέδραμε τις δυνάμεις του Σεμπούκ Τιγκίν στη Χεράτ εναντίον του Φαΐκ και του εμίρη των Σιμτζουριδών, Αμπού Αλί, στη μάχη όπου οι Γαζναβίδες και οι Φαριγουνίδες επικράτησαν. Οι Γαζναβίδες αμέσως μετά υποσκέλισαν τους Σαμανίδες στο Χορασάν και οι Φαριγουνίδες έγιναν υποτελείς τους.

Ο Αμπούλ Χαρίθ πέθανε το έτος 1000 περίπου, και τον διαδέχθηκε ο Αμπού Νασρ Μουχάμμαντ. Ο Αμπού Νασρ Μουχάμμαντ απολάμβανε της εμπιστοσύνης του Μαχμούντ της Γκάζνας. Το 1008 πολέμησε στο κέντρο της παράταξης των Γαζναβιδών εναντίον των Καραχανιδών έξω από την πόλη Μπαλχ της Βακτριανής και τον επόμενο χρόνο συνόδευσε τον Μαχμούντ της Γκάζνας στην εκστρατεία του στην Ινδία. Επιπλέον πάντρεψε μια κόρη του με τον γιο του Μαχμούντ, Μουχάμμαντ της Γκάζνας. Όταν ο Αμπού Νασρ Μουχάμμαντ πέθανε, το 1010 περίπου, ο γαμπρός του, Μουχάμμαντ της Γκάζνας, πήρε την εξουσία στο Γκουζγκάν, παρόλο που ο Αμπού Νασρ Μουχάμμαντ είχε ένα γιο, τον Χασάν. Το γεγονός αυτό τερμάτισε την εξουσία και συνακόλουθα τη δυναστεία των Φαριγουνιδών.

Κατηγορία:Μουσουλμανικές δυναστείες
Κατηγορία:Ιστορία του Αφγανιστάν
Αλέξανδρος Σακελλαρίου

Ο Α. Σακελλαρίου επιθεωρώντας το πλήρωμα του [[Γεώργιος Αβέρωφ (θωρηκτό)|Ευάγγελος Αβέρωφ]] κατά τη διάρκεια του Β΄ Παγκοσμίου Παλέμου.
Ο Αλέξανδρος Σακελλαρίου (1 Ιανουαρίου 1887 – 7 Ιουλίου 1982) ήταν Έλληνας ναύαρχος και πολιτικός, αρχηγός του Βασιλικού Ναυτικού την περίοδο του Δευτέρου Παγκοσμίου Πολέμου. Την 1η Ιουλίου 1947 του απονεμήθηκε το ανώτατο ελληνικό πολεμικό παράσημο, ο Σταυρός Ταξιαρχών του Αριστείου Ανδρείας, σε ένδειξη αναγνώρισης του ρόλου του κατά το Δεύτερο Παγκόσμιο Πόλεμο.
Rainbow On Stage

Rainbow On Stage είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούλιο του 1977 μέσω της δισκογραφικής εταιρείας "Polydor" στην Ευρώπη και της "Oyster" στην Αμερική.
Σαδαδίδες

Οι Σαδαδίδες ήταν μουσουλμανική δυναστεία κουρδικής προέλευσης, που κυβέρνησε διάφορα τμήματα της Αρμενίας και του Αρράν από το 951 ώς το 1174 μ.Χ. Κέντρο τους ήταν η πόλη Ντβιν στην Αρμενία. Λόγω της μακράς περιόδου εξουσίας τους σε τμήματα της Αρμενίας, συχνά παντρεύονταν με μέλη της βασιλικής οικογένειας Μπαγκρατούνι της χώρας αυτής. Η εξουσία τους ξεκίνησε από την πόλη Ντβιν, και τελικώς επεκτάθηκε και σε άλλες σημαντικές πόλεις, όπως η Μπαρντά και η Γκαντζά. οι Σελτζούκοι Τούρκοι παρέδωσαν σε ένα παρακλάδι των Σαδαδιδών την εξουσία στις πόλεις Ανί και Τιφλίδα, ως ανταμοιβή για τις υπηρεσίες τους σε αυτούς, κάνοντάς τους έτσι υποτελείς τους. Από το 1047 έως το 1057, οι Σαδαδίδες ενεπλάκησαν σε αρκετούς πολέμους εναντίον των Βυζαντινών. Η περιοχή μεταξύ των ποταμών Κουρά και Αράξη κυβερνάτο από τη δυναστεία των Σαδαδιδών.
Κατηγορία:Βασιλικές δυναστείες
Κατηγορία:Βασιλείς της Αρμενίας
The Best of Rainbow

Το The Best of Rainbow είναι η πρώτη συλλογή του βρετανικού χαρντ ροκ συγκροτήματος Rainbow, η οποία κυκλοφόρησε το 1981 μέσω της εταιρείας "Polydor" σε μορφή διπλού δίσκου βινυλίου.
Η συλλογή αυτή περιλαμβάνει τραγούδια από τους πέντε πρώτους στούντιο δίσκους του συγκροτήματος, τα ""Ritchie Blackmore's Rainbow", "Rainbow Rising", "Long Live Rock 'n Roll", "Down to Earth" και "Difficult to Cure".
Το "The Best of Rainbow"" γνώρισε επιτυχία στη Μεγάλη Βρετανία όπου ανέβηκε στο # 14 των τσαρτ και έγινε χρυσό.
Σαπόπαν

<br>

Το Σαπόπαν (ισπανικά: "Zapopan", ισπανική : [saˈpopan]) είναι μια πόλη και δήμος που βρίσκεται στην μεξικανική πολιτεία του Χαλίσκο, όποιο είναι μέρος της μητροπολιτικής περιοχής της Γουαδαλαχάρας. Το όνομα προέρχεται από την Νάουατλ λέξη τζάποτλ (tzápotl), το οποίο σημαίνει ανάμεσα στα δέντρα των Σαπότε, και η λέξη “παν” το οποίο σημαίνει “πάνω”.

Από το 1160 ως το 1325 ένας μεγάλος αριθμός οικογενειών των Αζτέκων, Νάουα και Μάγια μετανάστευσαν σε αυτήν την περιοχή από το νότο.

Από τη στιγμή που οι ισπανικοί ήρθαν ήταν ένας μεγάλος οικισμός.

Το 1530, η περιοχή κατακτήθηκε από τον Νούνιο ντε Γκουσμάν, αλλά η ίδρυση του ισπανικού χωριού του Σαπόπαν δεν συνέβη μέχρι το 1541.
Φραγκίσκος Ζόρζι

Ο Φραγκίσκος Ζόρζι ("ιταλικά : Francesco Zorzi, ελληνικά : Φραγκίσκος Γεώργιος") ήταν ενετικής καταγωγής, μαρκήσιος της Βοδονίτσας από το 1345 έως τον θάνατο του το 1388. Ήταν γιος του Νικόλαου Ζόρζι και της Γουλιέλμα Παλαβιτσίνι.

Όταν πέθανε η μητέρα του δημιουργήθηκε θέμα με την διαδοχή στο Μαρκιζάτο σχετικά με ποιος είχε δικαιώματα διαδοχής, η Μαρούλα από τον πρώτο σύζυγος της ή τα παιδιά του δεύτερου συζύγου της, τελικά δικαιώθηκε η οικογένεια Ζόρζι και ο Φραγκίσκος την διαδέχτηκε. Ήταν υποτελής του Πριγκιπάτου της Αχαΐας αλλά πλήρωνε και ετήσιο φόρο στο Δουκάτο των Αθηνών. Προσπάθησε να μείνει ανεξάρτητος από το Δουκάτο των Αθηνών και τους Καταλανούς δούκες του, πήρε μέρος στο Συμβούλιο της Θήβας την 1η Οκτωβρίου 1373.

Όταν το 1373, η Μαρία της Σικελίας διαδέχτηκε τον πατέρα της, οι περισσότεροι από τους υποτελείς ηγεμόνες εναντιώθηκαν λόγω της ανασφάλειας που δημιουργούσε το νεαρό της ηλικίας της και ήταν υπέρ της διαδοχής από τον Πέτρο Δ΄ της Αραγωνίας. Ένας από τη μειοψηφία που υποστήριζε την διαδοχή της "Μαρίας" ήταν και ο "Ζόρζι", που προτιμούσε την αποδυνάμωση του Σικελικού βασιλείου και επομένως των Καταλανων της Αθήνας στους οποίους ήταν υποτελής. Αργότερα το 1380, για τον ίδιο λόγο, αφού επέτρεψε στους στρατιώτες της Εταιρείας των Ναβαρραίων να περάσουν από το κάστρο του, που βρισκόταν στο στενό των Θερμοπυλών, τους βοήθησε να επιτεθούν στο Καταλανικό, δουκάτο των Αθηνών.

Παντρεύτηκε την Ευφροσύνη Σομμαρίπα των Κυκλάδων και μαζί της απέκτησε τον Ιάκωβο που τον διαδέχτηκε το 1338 που πέθανε. Είχε και μία κόρη που παντρεύτηκε Σέρβο άρχοντα της Θεσσαλίας.
Ευφροσύνη Σομμαρίπα

Η Ευφροσύνη Σομμαρίπα ("Euphrosina Sommaripa"), ήταν Μαρκησία της Βοδονίτσας μαζί με τον γιο της Ιάκωβο Ζόρζι. Καταγόταν από την Γαλλο-ιταλική οικογένεια Σομμαρίμπα (Sommerive, Sommariva, Sommaripa) ηγεμόνων πολλών νησιών του Δουκάτου του Αρχιπελάγους.

Όταν πέθανε ο άντρας της Φραγκίσκος Ζόρζι συγκυβέρνησε, σαν αντιβασίλισσα, μαζί με τον γιο της Ιάκωβο. Γιος της ήταν ο Μαρκήσιος της Βοδονίτσας και τριτημόριος της Εύβοιας Νικόλαος Γ΄ Ζόρζι
Ιάκωβος Ζόρζι

Ο Ιάκωβος Ζόρζι ("ιταλικά : Giacomo Giorgi ή Zorzi") ήταν Ενετικής καταγωγής Μαρκήσιος της Βοδονίτσας από το 1388 έως το 1410 και τριτημόριος της Καρύστου. Ήταν γιος του Φραγκίσκου Ζόρζι και της Ευφροσύνης Σομμαρίπα των Κυκλάδων, όταν πέθανε ο πατέρας του τον διαδέχτηκε υπό την αντιβασιλεία της μητέρας του.

Ο Ιάκωβος παρέμεινε υποτελής του Πριγκιπάτου της Αχαΐας αλλά σταμάτησε να πληρώνει τον ετήσιο φόρο που είχαν υποχρεώση το Μαρκιζάτο να πληρώνει οι Καταλανοί στο Δουκάτο των Αθηνών. Το 1393-1394 οι Οθωμανοί κατέλαβαν την Κομητεία των Σαλώνων και το Δουκάτο Νέων Πατρών η Βοδονίτσα δεν καταλήφθηκε αλλά υποχρεώθηκε να πληρώνει φόρο υποτέλειας στον Σουλτάνο. Το 1409 απαλλάχτηκε από τον φόρο αποτέλεσμα μια σειράς συνθηκών ανάμεσα στην Βενετία και τους Οθωμανούς. 

Το 1410 ο νέος ηγέτης των Οθωμανών Μούσα Τσελεμπί ξεκίνησε πόλεμο κατά του Μαρκιζάτου, επιτέθηκε και πολιόρκησε την Βοδονίτσα χωρίς επιτυχία . Ο Ιάκωβος πέθανε το 1410 και τον διαδέχτηκε ο Νικόλαος Β΄ Ζόρζι που συνέχισε τον πόλεμο με τους Οθωμανούς.
Νικόλαος Β΄ Ζόρζι

Ο Νικόλαος Β΄ Ζόρζι ("ιταλικά : Niccolò Zorzi ή Giorgi") ήταν Ενετικής καταγωγής Μαρκήσιος της Βοδονίτσας από το 1410 έως το 1414. Ήταν γιος του Φραγκίσκου Ζόρζι ή του Ιακώβου Ζόρζι.

Διαδέχτηκε τον Ιακώβο Ζόρζι σε μιά δύσκολη περίοδο που το Μαρκιζάτο βρισκόταν σε πόλεμο με τους Οθωμανούς και πολιορκούσαν την Βοδονίτσα. Ο Νικόλαος είχε πιαστεί αιχμάλωτος και ελευθερώθηκε μέσω μια συνθήκης μεταξύ Ενετών και Οθωμανών. Στις 20 Ιουνίου 1414 έχασε το κάστρο της Βοδονίτσας από τους Οθωμανούς και αναγκάστηκε και κατέφυγε στην Βενετία αλλά επέστρεψε το 1416 μετά από μία συνθήκη της Βενετίας με τους Οθωμανούς. Αντάλλαξε τα δικαιώματα του στο Μαρκιζάτο με τον Νικόλαο Γ΄ Ζόρζι, παίρνοντας φέουδα στον Πτελεό.
Κλεάνθης Ζερβός

Ο Κλεάνθης Ζερβός (1921 -  30 Ιανουαρίου 2005) ήταν υποναύαρχος του ελληνικού Πολεμικού Ναυτικού και στη συνέχεια πολιτικός. Διετέλεσε βουλευτής Δωδεκανήσου του ΠΑΣΟΚ από το 1981 ως το 1989.
Σάμερχιλ

Το Σάμερχιλ είναι ανεξάρτητο Βρετανικό ολοήμερο και ημερήσιο σχολείο. Ιδρύθηκε το 1921 από τον Αλεξάντερ Σάδερλαντ Νηλ με βασικό ιδεολογικό άξονα την πεποίθηση ότι το σχολείο πρέπει να προσαρμόζεται ώστε να ταιριάζει στο παιδί και όχι το αντίστροφο. Είναι μια δημοκρατικά διοικούμενη κοινότητα. Το σχολείο διοικείται μέσω των σχολικών συνελεύσεων, στις οποίες μπορούν να συμμετάσχουν όλοι, προσωπικό και μαθητές, και όπου όλοι έχουν δικαίωμα ισότιμης ψήφου. Αυτές οι συνελεύσεις λειτουργούν και ως νομοθετικό και ως δικαστικό σώμα. Τα μέλη της κοινότητας είναι ελεύθερα να κάνουν ό,τι θέλουν, αρκεί οι ενέργειές τους να μην προκαλούν κακό στους άλλους σύμφωνα με την αρχή του Νηλ: «Ελευθερία, όχι ελεύθερη άδεια να κάνεις ό,τι θέλεις» (στο πρωτότυπο: "Freedom not License") και να τηρούν τους συναποφασισμένους κανόνες του σχολείου που οφείλουν να υπακούν σε αυτή την αρχή. Η αρχή αυτή επεκτείνεται και στην ελευθερία των μαθητών να επιλέγουν ποια μαθήματα, έως και κανένα, θα παρακολουθήσουν.
Westdeutsche Allgemeine Zeitung

thumb|Τύπωμα της εφημερίδας στο Έσσεν
Η Westdeutsche Allgemeine Zeitung (μεταφράζεται ως "Γενική Εφημερίδα Δυτικής Γερμανίας") είναι μια εφημερίδα με έδρα την πόλη του Έσσεν στην Βόρεια Ρηνανία-Βεστφαλία. Η WAZ είναι με 397.145 αντίτυπα (το 2009) η μεγαλύτερη εφημερίδα στην Κοιλάδα του Ρουρ. Η μητρική της εταιρία ονομάζεται "WAZ-Mediengruppe" και είναι ο τρίτος μεγαλύτερος εκδοτικός οίκος της Γερμανίας.

Κατηγορία:Εφημερίδες στη γερμανική γλώσσα